Қазаққа "әжетханаға баруды үйреттік" дейтіндердің құлағына алтын сырға
"Қазаққа "әжетханаға баруды үйреттік" дейтіндердің құлағына алтын сырға"|"https://qamshy.kz/kz/article/49450-qazaqqa-adgetkhanagha-barudy-uyrettik-deytinderdinh-qulaghyna-altyn-syrgha"
TITLE: Қазаққа "әжетханаға баруды үйреттік" дейтіндердің құлағына алтын сырға
URL: https://qamshy.kz/kz/article/49450-qazaqqa-adgetkhanagha-barudy-uyrettik-deytinderdinh-qulaghyna-altyn-syrgha
META: "Қазаққа "әжетханаға баруды үйреттік" дейтіндердің құлағына алтын сырға"|"https://qamshy.kz/kz/article/49450-qazaqqa-adgetkhanagha-barudy-uyrettik-deytinderdinh-qulaghyna-altyn-syrgha"
TOTAL WORDS: 299
DATE: 06:06, 05 шілде 2019
AUTHOR(S): Мақпал Сембай
TEXT: 2004 жылдың шілде айында емханамызға Англиядан арнайы келген профессор:. &ndash; Сіздердің ата-бабаларыңызда өзіндік қалыптасқан медицина, шипагерлік болған ба, жоқ әлде, кейіннен үйрендіңіздер ме? &ndash; деп сұрақ қойды. Осы сәтте бізде істейтін профессор орыс әйелі бірден:. &ndash; Қазақтарда медицина болған емес, кейіннен орыстардан үйренген, &ndash; деп қойып қалды. Мен орыс әйелдің сөзін аяғына дейін сабырмен тыңдап болдым да, ағылшын дәрігерге былай дедім:. &ndash; Сізге мысал ретінде екі мәселені айтайын, сосын біздің ата-бабамызда медицина болып-болмағандығын өзіңіз шешіңіз. &ndash; Жақсы. &ndash; Сіздерде ас қорытуға қажетті маңызды ферментті бөлетін безге &ldquo; Pancreas&rdquo; дейді. Бұл &ldquo; тасбақаның жотасындағы тасы, яғни, сауыты&rdquo; &ndash; дегенді білдіреді. Яғни сіздер бездің сыртқы ұқсастығына, оның түріне қарап осылай атағансыздар. Ал орыстарда &ldquo; поджелудочная железа&rdquo; дейді. Олар да асқазанның астында орналасқандығы үшін осылай атаған. Екеуі де көзбен көргеніне қарап атау берген. Ал біздің ата бабаларымыз &ldquo; ұйқы безі&rdquo; дейді. Себебі бұл без жұмысын тоқтатқан жағдайда, адам комаға, яғни ұйқыға кетеді. Егер ата-бабаларымызда медицина болмаған болса, онда аталмыш бездің комаға себеп болатынын қайдан білген? &ndash; дегенімде, ағылшын профессоры үнсіз басын шұлғыды. &ndash; Сосын ген ғылымы дамығаннан кейін ғана ғалымдар түрлі аурулардың неше атаға дейін тұқым қуалайтындығын дәлелдеп отыр. Ал біздің ата-бабаларымыз жеті атаға дейін қыз берісіп-алысуға тыйым салған және бұл тыйым әлі күнге дейін жалғасып келе жатыр. Қазақтар медицинаны білмеген болса, олар ғылым енді ғана біліп жатқан аурудың неше атаға дейін тұқым қуалайтындығын қалай білген? &ndash; дегенімде, әлгі профессордың көзі шарадай болып:. &ndash; Шынымен де сіздерде жеті атаға дейін үйленуге болмай ма? Бұл ғажап екен. Ғажап! Мынандай халықта &ldquo; медицина болмады&rdquo; деуге әсте болмайды, &ndash; деді таңданысын жасыра алмай. Ал ана профессор орыс әйел: &ldquo; Ерсин Турсынханович, я эти моменты не знала&rdquo; &ndash; деп қайта-қайта кешірім сұрады. Ойланатын дүние. Мұндай мысалдар өте көп. Ендеше біздер ата-бабамызбен мақтануымыз қажет. Алайда, бұл мақтаныш өз-өзімізді жұбату үшін емес, шабыттандыру үшін керек. Ерсін Тұрсынханұлы, травматолог
